Document ID: 31984R2857

*****
ΚΑΝΟΝΙΣΜΟΣ (ΕΟΚ) αριθ. 2857/84 ΤΗΣ ΕΠΙΤΡΟΠΗΣ
της 10ης Οκτωβρίου 1984
για τροποποίηση του κανονισμού (ΕΟΚ) αριθ. 2226/78 περί των λεπτομερειών εφαρμογής των μέτρων παρεμβάσεως στον τομέα του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από την πράξη προσχωρήσεως της Ελλάδας, και ιδίως το άρθρο 6 παράγραφος 5 στοιχείο δ),
Εκτιμώντας:
ότι, με τον κανονισμό (ΕΟΚ) αριθ. 869/84 (2), το Συμβούλιο αποφάσισε, πειραματικά και για περίοδο τριών ετών, ότι η εφαρμογή των μέτρων παρεμβάσεως θα πραγματοποιείται βάσει της κοινοτικής κλίμακας κατάταξης των σφαγίων χονδρών βοοειδών που καθορίζονται από τον κανονισμό (ΕΟΚ) αριθ. 1208/81 του Συμβουλίου (3)·
ότι ο κανονισμός (ΕΟΚ) αριθ. 1811/84 της Επιτροπής (4) έχει καθορίσει, κατά συνέπεια, τις νέες απαιτήσεις σε θέματα κατατάξεως, καθορισμού και σημάνσεως, οι οποίες πρέπει να ικανοποιούνται για να αγοράζονται τα κρέατα από τους οργανισμούς παρεμβάσεως, και τροποποιεί το άρθρο 6 του κανονισμού (ΕΟΚ) αριθ. 2226/78 (5)· ότι το άρθρο 6 παράγραφος 2 ορίζει ότι ο οργανισμός παρεμβάσεως δεν μπορεί να αγοράσει παρά μόνο τα κρέατα που ταξινομούνται σύμφωνα με την προαναφερόμενη κοινοτική κλίμακα· ότι πρέπει, εντούτοις, λαμβανομένης υπόψη της πρόσφατης ακόμη εφαρμογής της κλίμακας στις αγορές που γίνονται από τους οργανισμούς παρεμβάσεως και της περιορισμένης ακόμη εμπειρίας των εμπόρων, να προβλεφθεί ότι οι οργανισμοί παρεμβάσεως, σε περίπτωση σφάλματος κατά την κατάταξη των προσφερομένων κρεάτων, προβαίνουν σε νέα κατάταξη μετά από αίτηση και με δαπάνες του ενδιαφερόμενου·
ότι πρέπει να διορθωθούν ορισμένα σφάλματα που έγιναν σε ορισμένες γλωσσικές αποδόσεις του παραρτήματος ΙΙ και να τροποποιηθεί τα παράρτημα ΙΙΙ του κανονισμού (ΕΟΚ) αριθ. 2226/78, όπως τροποποιήθηκε από τον κανονισμό (ΕΟΚ) αριθ. 1811/84·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 6 παράγραφος 2 στοιχείο γ) του κανονισμού (ΕΟΚ) αριθ. 2226/78 αντικαθίσταται από το ακόλουθο κείμενο;
«γ) που ταξινομούνται σύμφωνα με την κοινοτική κλίμακα κατατάξεως που προβλέπεται από τον κανονισμό (ΕΟΚ) αριθ. 1208/81 · οι οργανισμοί παρεμβάσεως αρνούνται τα προϊόντα των οποίων την κατάταξη δεν θεωρούν σύμφωνη με την εν λόγω κλίμακα· εντούτοις, μετά από αίτηση του ενδιαφερόμενου και με δαπάνες αυτού, ο οργανισμός παρεμβάσεως προβαίνει σε νέα κατάταξη του προϊόντος.»
Άρθρο 2
Το παράρτημα ΙΙ του κανονισμού (ΕΟΚ) αριθ. 2226/78 τροποποιείται ως εξής:
1. Στο ιταλικό κείμενο, το σημείο 2 στοιχείο α), αντικαθίσταται από το ακόλουθο κείμενο:
«a) carcasse: il corpo intero dell'animale macellato, dopo le operazioni di dissanguamento, svisceramento e scuoiamento, presentate:
- senza testa e senza zampe: la testa e separata dalla carcassa all'altezza dell'articolazione occipito-atlantoide; le zampe sono sezionate all'altezza delle articolazioni carpo-metacarpiche o tarso-metatarsiche;
- senza gli organi contenuti nelle cavita toracica e addominale, senza reni, grasso della rognonata e grasso di bacino;
- senza gli organi sessuali e muscoli aderenti, senza mammelle e il grasso mammario;
- senza diaframma ne pilastro del diaframma;
- senza coda;
- senza midollo spinale;
- senza grasso scrotale;
- senza corona della fesa;
- senza vena giugulare e grasso adiacente (vena grassa);
- il collo deve essere tagliato conformemente alle prescrizioni veterinarie;».
2. Στο αγγλικό κείμενο, η δεύτερη παράγραφος του σημείου 2 στοχείο α), αντικαθίσταται από το ακόλουθο κείμενο:
«- without the organs contained in the thoracic and abdominal cavities without the kidneys, the kidney fat or the pelvic fat,» .
3. Στο γερμανικό κείμενο, η δεύτερη παράγραφος του σημείου 2 στοιχείο α), αντικαθίσταται από το ακόλουθο κείμενο:
«- ohne die Organe in der Brust- und Bauchhoehle, ohne Nieren, Nierenfettgewebe sowie Beckenfettgewebe,».
4. Στο ελληνικό κείμενο, το παράρτημα ΙΙ αντικαθίσταται από το ακόλουθο κείμενο:
«ΠΑΡΑΡΤΗΜΑ ΙΙ
1. Κρέατα χονδρών βοοειδών, νωπά ή διατηρημένα δι' απλής ψύξης (διάκριση 02.01 Α ΙΙ α) του Κοινού Δασμολογίου) που παρουσιάζονται υπό μορφή σφαγίων, ημιμορίων σφαγίων, εμπροσθίων και οπισθίων τεταρτημορίων σφαγίων και προέρχονται από ζώα που έχουν σφαγεί το πολύ πριν από έξι ημέρες.
2. Κατά την έννοια του παρόντος κανονισμού, νοείται ως:
α) Σφάγιο: το ολόκληρο σώμα του σφαγμένου ζώου, όπως τούτο εμφανίζεται μετά την αφαιμάτωση, την απεντέρωση και την εκδορά, το οποίο παρουσιάζεται:
- χωρίς το κεφάλι και χωρίς τα πόδια· το κεφάλι χωρίζεται από το σφάγιο στο ύψος της αντλαντοϊνιακής αρθρώσεως, τα πόδια κόβονται στο ύψος της καρπο-μετακαρπίου ή ταρσο-μεταταρσίου αρθρώσεως,
- χωρίς τα όργανα που περιέχονται στη θωρακική και στην κοιλιακή κοιλότητα, χωρίς τους νεφρούς, το νεφρικό λίπος, καθώς και το λίπος της λεκάνης,
- χωρίς τα γεννητικά όργανα με τους προσκολλημένους μυς, χωρίς το μαστό και το λίπος του μαστού,
- χωρίς διάφραγμα ούτε μυς διαφράγματος,
- χωρίς ουρά,
- χωρίς νωτιαίο μυελό,
- χωρίς το λίπος γαρίφαλου,
- χωρίς κορόνα (couronne du tende de tranche),
- χωρίς σφαγίτιδα φλέβα,
- με το λαιμό κομμένο σύμφωνα με τις κτηνιατρικές προδιαγραφές.
β) Ημιμόριο σφαγίου: το τμήμα του σφαγίου που αναφέρεται στο στοιχείο α), το οποίο προκύπτει από τον τεμαχισμό του, σύμφωνα προς τη συμμετρική τομή η οποία διέρχεται δια μέσου κάθε αυχενικού, νωτιαίου και οσφυϊκού σπόνδυλου και του ιερού οστού, και δια μέσου του στέρνου και της ισχιο-ηβικής συμφύσεως.
γ) Εμπρόσθια τεταρτημόρια:
- κοπή του σφαγίου αφού έχει κρυώσει εντελώς,
- κοπή ευθεία, στη δέκατη ή όγδοη πλευρά,
ή
- κοπή στην πέμπτη ή όγδοη πλευρά, όπου η συνεχόμενη κάτω θωρακική μοίρα αποτελεί τμήμα του εμπρόσθιου τεταρτημορίου.
δ) Οπίσθια τεταρτημόρια:
- κοπή του σφαγίου,
ή
- κοπή ανά πλευρές, η καλούμενη "pistola".
3. Τα προϊόντα που αναφέρονται στο σημείο 1 πρέπει να προέρχονται από καλά αφαιματωμένα σφάγια, η εκδορά των οποίων έχει πραγματοποιηθεί κατά τον ορθό τρόπο και δεν παρουσιάζουν ούτε αποκοπή τμημάτων του υποδορίου ιστού, ούτε επιφανειακά ίχνη αίματος, εκχυμώσεις, αιματώματα, ούτε αφαιρέσεις επιφανειακού λίπους. Η εσωτερική μεμβράνη του θώρακα πρέπει να είναι ανέπαφη.
4. Τα προϊόντα που αναφέρονται στο σημείο 2 στοιχεία γ) και δ) πρέπει να προέρχονται από σφάγια και ημιμόρια σφαγίων που να ανταποκρίνονται στους όρους που καθορίζονται στο σημείο 2 στοιχεία α) και β). 5. Τα προϊόντα που αναφέρονται στο σημείο 1 πρέπει να έχουν διατηρηθεί με απλή ψύξη αμέσως μετά τη σφαγή για εικοσιτέσσερις τουλάχιστον ώρες κατά τρόπο ώστε να επιτυγχάνεται κατά το τέλος της περιόδου διατήρησης υπό ψύξη εσωτερική θερμοκρασία που να μην υπερβαίνει τους 7 βαθμούς Κελσίου. Η θερμοκρασία αυτή πρέπει να διατηρείται μέχρι την ανάληψη των προϊόντων από τον οργανισμό παρέμβασης.»
Άρθρο 3
Στο παράρτημα ΙΙΙ του κανονισμού (ΕΟΚ) αριθ. 2226/84, παρεμβάλλεται, για την Ελλάδα, η ακόλουθη ένδειξη:
«ΕΛΛΑΔΑ:
Κτηνοτροφική
οδός Σταδίου 33
Αθήνα 10559
τηλ. 321 23 59, τέλεξ 221683».
Άρθρο 4
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Οκτωβρίου 1984.

Labels: 0
3
17